text: Veninderne kommer til Legoland
  14 april 2014 kl. 08.46
  Legoland i Billund får nu et Lego Friends område, hvor det bliver muligt at møde de fem veninder Emma, Mia, Stephanie, Olivia og Andrea.
  Lego Friends pigerne lever i den fiktive by Heartlake City og det er livet i den by, der bliver omdrejningspunktet for det interaktive univers.
  -Det har været en rigtig sjov udfordring at bygge en by, der ikke findes i virkeligheden modsat flere af de andre byer i Miniland, fortæller Peter Johansen, der er chef for Lego modelafdelingen i en pressemeddelelse.
  For alle der er vilde med Lego Friends, bliver der rig mulighed for at fordybe sig i venindernes hverdag. Ud over de mange tusinde små detaljer og animationer, byder universet også på en masse interaktivitet hvor det bliver muligt at lære de fem veninder bedre at kende oplyser Legoland.
  Fakta:
  Det har taget fire modeldesignere over 2000 timer at bygge modellerne og der er brugt 220.000 klodser.
  
  